Shkodran Mustafi f'taħdidiet ma' Barcelona dwar trasferiment potenzjali L-aġent tad-difensur ta' Arsenal Shkodran Mustafi żvela li kellu taħdidiet ma' Barcelona dwar trasferiment potenzjali għall-internazzjonali tal-Ġermanja. Mustafi ftit li xejn baqa' jkun utilizzat mill-Gunners mal-wasla ta' Gabriel Magalhaes, u d-difensur għandu l-kuntratt tiegħu li jiskadi fis-sajf. Barcelona preċedentement kienu qed jissemmew li jistgħu jakkwistaw lill-ex player ta' Valencia bi trafseriment li jinvolvi bdil, iżda l-aġent ta' Mustafi Emre Ozturk minn dakinhar ikkonferma li l-ġganti Katalani huma tabilħaqq ferm interessati li jiffirmaw liż-żagħżugħ ta' 28 sena. Ozturk qal: "Jien ma ninsabx f'Barcelona minħabba Yusuf Demir, imma minħabba Shkodran Mustafi, li aħna nirrappreżentaw ukoll." Mustafi gawda qawmien ġdid għal żmien qasir taħt il-gwida ta' Mikel Arteta lejn tmiem l-istaġun li għadda, iżda d-difensur ċentrali spiss irċieva kritika għall-wirjiet tiegħu u huwa mistenni li jħalli lill-club fl-2021. Huwa lagħab biss partita waħda mill-bidu fl-Europa League u fil-League Cup, b'Mustafi jilgħab id-90 minuta sħaħ fit-telfa ta' Arsenal kontra Manchester City nhar it-Tlieta filgħaxija.